Broj: 711-I-1954-P-417-17/22-26-19

Zagreb, 03. lipnja 2022.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković kao predsjednice Povjerenstva, te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19. u daljnjem tekstu ZSSI), **u predmetu dužnosnika Ivana Marijančevića**, **općinskog načelnika Općine Selca,** **pokrenutom Odlukom Povjerenstva broj: 711-I-214-P-417-17/22-20-19 od 27. siječnja 2022.g.**,na 174. sjednici, održanoj dana 03. lipnja 2022.g., donosi sljedeću:

**ODLUKU**

1. **Diskrecijskim odabirom obrta „Škarpelin“ u vlasništvu Petra Marijančevića, bratića dužnosnika, za obavljanje poslova na području Općine Selca u razdoblju od 2015.g.-2020.g. i obrta „Koncul“ u vlasništvu Petra Koncula, bratića dužnosnika, za obavljanje određenih poslova na području Općine Selca u razdoblju od srpnja 2015.-2021.g., dužnosnik Ivan Marijančević, općinski načelnik Općine Selca, zloupotrijebio je posebna prava dužnosnika te time počinio povredu odredbe 7. c) u vezi s člankom 5. stavkom 1. ZSSI-a.**
2. **Za povrede opisane pod točkom I. ove izreke, dužnosniku se izriče sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u ukupnom iznosu od 15.000,00 kn, koja će se trajati 10 mjeseci i izvršit će se u 10 jednakih uzastopnih mjesečnih obroka, svaki u pojedinačnom iznosu od 1.500,00 kn.**

Obrazloženje

Povjerenstvo je na 156. sjednici, održanoj 27. siječnja 2022.g., pokrenulo postupak za odlučivanje o sukobu interesa protiv dužnosnika Ivana Marijančevića, općinskog načelnika Općine Selca, zbog moguće povrede članka 7. stavka c.) u svezi s člankom 5. stavkom 1. ZSSI-a, koja proizlazi iz moguće okolnosti da je isti prilikom stupanja u poslovni odnos Općine Selca s obrtima „Škarpelin“ i „Koncul“, a koji obrti su u vlasništvu njegovih bratića, postupio protivno odredbama propisa koji uređuju postupak jednostavne (bagatelne) javne nabave.

Na odluku o pokretanju postupka dužnosnik se očitovao dopisom od dana 16. ožujka 2022.g. navodeći kako je u analiziranom razdoblju od 2015. g. do 2021. g. Općina Selca stupala u poslovne odnose s obrtom ,,Škarpelin“ iz Selaca, vl. Pero Marijančević i obrtom ,,Koncul“ vl. Petar Koncul. Nadalje, dužnosnik navodi da je ispravna je i neosporna činjenica da prijavitelj opravdano može sumnjati u potencijalni sukob interesa zbog činjenice o postojanju krvnog srodstva koje je Povjerenstvo ustanovilo, a dužnosnik u ranijem postupku potvrdio. Međutim, dužnosnik navodi kako nije povrijeđen ZSSI i da je Općina Selca u poslovne odnose s navedenim subjektima stupala u skladu sa Zakonom o javnoj nabavi i internim aktima Općine koji reguliraju stupanje u poslovne odnose za nabavu roba/usluga bagatelne vrijednosti (Pravilnik o provedbi postupaka nabave bagatelne vrijednosti „Službeni glasnik Općine Selca“ broj 08/16 i 05/17), na jednak način kao i sa svim drugim poslovnim subjektima. Kao prilog svojoj tvrdnji dužnosnik dostavlja relevantnu dokumentaciju između Općine Selca i spomenutih subjekata, a za obrt ,,Koncul“ i analizu radova po godinama kako bi se jednostavnije pratile odrađene grupe radova. Dužnosnik ističe kako su, za one radove koji se odnose na jedan posao s više izdanih računa, priložene narudžbenice s punim iznosom vrijednosti naručenih poslova te da su isti spojeni u jednu cjelinu. Dužnosnik navodi da se Općina Selca sastoji od više naselja te je kao takva izrazito disperzirana te zahtjeva korištenje usluga tekućeg i investicijskog održavanja, a koje su uglavnom obavljali navedeni subjekti. Isto tako, dužnosnik ističe kako je u promatranom razdoblju Općina na iste i slične radove utrošila ukupno 7.318.509,12 kuna što je dovoljni pokazatelj u kolikom udjelu su sudjelovali navedeni poslovni subjekti u odnosu na druge s kojim Općina posluje. Dužnosnik navodi da su navedeni obrti uglavnom obavljali poslove tekućeg i investicijskog održavanja, sanaciju cesta te protupožarnih i poljskih puteva, kojih je u Općini evidentirano preko 80 km, odvoz nelegalno odloženog otpada, poslove sanacije i popravaka po nalogu komunalnog redarstva Općine Selca i slično.

U privitku svog očitovanja dužnosnik je dostavio ispostavljene račune od strane obrta „Škarpelin“ za razdoblje 2015.-2020.g. i obrta „Koncul“ za razdoblje od 2015.-2021.g. kao i sljedeće narudžbenice:

Za obrt „Škarpelin“

1. Narudžbenica br. 58-15 od 02. ožujka 2015.g. u iznosu 20.000,00 kn za uslugu uređenja sanitarnih čvorova Kino dvorana Selca,
2. Narudžbenica br. 88-15 od 14. travnja 2015.g u iznosu od 5.000,00 kn za uslugu betoniranja dodatnog prstena Helidrom Selca,
3. Narudžbenica br. 61-16 od 13. travnja 2016.g. u iznosu od 16.000,00 kn za komunalne zahvate prema nalogu redarstva te usluge tekućeg investicijskog održavanja prema ponudi,
4. Narudžbenica br. 71-19 od 08. travnja 2019.g. u iznosu od 40.000,00 kn za uređenje i rekonstrukciju dječjeg igrališta Dječjeg vrtića Selca,
5. Narudžbenica br. 281-19 od 05. studenog 2019.g. u iznosu od 15.000,00 kn za usluge pilanja i odvoza propalih palmi,
6. Narudžbenica br. 306-19 od 09. prosinca 2019.g. u iznosu od 35.000,00 kn za usluge komunalnog uređenja i opremanja groblja Sumartin i
7. Narudžbenica br. 272-20 od 07. prosinca 2020.g. u iznosu od 32.000,00 kn za sanaciju zgrade Palace u Selcima (usluga uklanjanja i odvoza oštećenog kamenog vijenca)

Za obrt „Koncul“

1. Narudžbenica br. 387-15 od 08. prosinca 2015.g. u iznosu do 15.500,00 kn za usluge proširenja i uređenja poljskog puta predio Pliš, Selca,
2. Narudžbenica br.39-16 od 15. veljače 2016.g. u iznosu od 3.000,00 kn za uslugu uređenja staze groblja Povlja, predio Pliš, Selca,
3. Narudžbenicu br. 48-16 od 18. ožujka 2016.g. u iznosu od 3.000,00 kn za sanaciju biciklističke staze, predio Novo Selo
4. Narudžbenicu br. 71-16 od 16. svibnja 2016.g. u iznosu od 3.500,00 kn za pripreme za betoniranje ceste, Selački zaseoci-Dočine,
5. Narudžbenicu br. 80-16 od 01. lipnja 2016.g. u iznosu od 12.500,00 kn za sanaciju makadamske ceste, Sumartin, Planik,
6. Narudžbenicu br. 136-16 od 03. kolovoza 2016.g. u iznosu od 27.500,00 kn za popravak i uređenje dionice ceste, Rasotica-Sumartin-Bunje,
7. Narudžbenica br. 211-16 od 14. studenog 2016.g. u iznosu od 22.250,00 kn za usluge uređenja ceste Zaseoci-Hum-Runjik,
8. Narudžbenica br. 285-16 od 22. prosinca 2016.g. u iznosu od 19.800,00 kn za usuluge uređenja i sanacije ceste u zaseocima predio Rujnik-Nagorinac-Hum,
9. Narudžbenica br. 37-17 od 20. veljače 2017.g. u iznosu od 25.750,00 kn za sanaciju ceste predio Naraće i uređenje divljeg deponija Rasotica,
10. Narudžbenica br. 53-17 od 17. travnja 2017.g. u iznosu od 25.000,00 kn za radove na arheološkom nalazištu,
11. Narudžbenica br. 57-17 od 02. svibnja 2017.g. u iznosu od 15.000,00 kn za izgradnju i sanaciju mula za sunčanje na plaži Puntinak,
12. Narudžbenica br. 58-17 od 02. svibnja 2017.g. u iznosu od 13.200,00 kn za pripremne radove za potrebe asfaltiranja ulice u Selcima,
13. Narudžbenica br. 62-17 od 04. svibnja 2017.g. u iznosu od 12.900,00 kn za pripremne radove za potrebe asfaltiranja ulice Pod selo Novo Selo,
14. Narudžbenica br. 67-17 od 12. svibnja 2017.g. u iznosu od 14.300,00 za pripremu i betoniranje dijela ceste Put Raca Puntinak-Vodosprema,
15. Narudžbenica br. 64-17 od 05. svibnja 2017.g. u iznosu od 7.500,00 kn za čišćenje i uređenje plaže Puntinak,
16. Narudžbenica br. 69-17 od 14. svibnja 2017.g. u iznosu od 31.250,00 kn za izgradnju plaže za invalide, Treća vala Puntinak,
17. Narudžbenica br. 103-17 od 19. lipnja 2017.g. u iznosu od 15.000,00 kn za sanaciju i uređenje ulice Put Lokanjca Selca,
18. Narudžbenica br. 121-17 od 04. srpnja 2017.g. u iznosu od 30.000,00 kn za uređenje i pripremu za betoniranje ceste Povlja-Točinjak,
19. Narudžbenica br. 164-17 od 11. rujna 2017.g. u iznosu od 8.250,00 za uređenje i pripremu za betoniranje Ulica Kukučinova strana,
20. Narudžbenica br. 287-17 od 25. rujna 2017.g. u iznosu od 28.000,00 kn za rad na arheološkom nalazištu
21. Narudžbenica br. 201-17 od 09. listopada 2017.g. u iznosu od 16.000,00 kn za radove na arheološkom nalazištu Bunje,
22. Narudžbenica br. 17-18 od 12. siječnja 2018.g. u iznosu od 6.000,00 kn za radove na proširenju i uređenju ceste Ratac Povlja,
23. Narudžbenica br. 19-18 od 15. siječnja 2018.g. u iznosu od 7.500,00 kn za sanaciju groblja Povlja i sanaciju i uređenje ceste Dočine, Sumartin predio Ravne,
24. Narudžbenica br. 21-18 od 19. siječnja 2018.g. u iznosu od 12.500,00 kn za sanaciju i uređenje ceste u zaseocima, predio Dočine Selca,
25. Narudžbenica br. 29-18 od 29. siječnja 2018.g. u iznosu od 16.000,00 kn za uređenje biciklističke staze 774, Zaseoci-Osridike,
26. Narudžbenica br. 97-18 od 02. travnja 2018.g. u iznosu od 42.800,00 kn za radove na arheološkom nalazištu Bunje,
27. Narudžbenica br. 112-18 od 14. svibnja 2018.g. u iznosu od 20.000,00 kn za uređenje zaobilaznog puta Groblja Povila,
28. Narudžbenica br. 115-18 od 18. svibnja 2018.g. u iznosu od 8.000,00 kn za izgradnju lokalne mreže odvodnje Selca, predio Ružmarin,
29. Narudžbenica br. 142-18 od 11. lipnja 2018.g. u iznosu od 5.000,00 kn za uređenje i čišćenje istezališta u Radonji,
30. Narudžbenica br. 158-18 od 25. lipnja 2018.g. u iznosu od 20.000,00 kn za uređenje i izgradnju dijela ceste na Lokanjcu,
31. Narudžbenica br. 249-18 od 12. listopada 2018.g. u iznosu od 25.000,00 kn za radove na arheološkom nalazištu Bunje,
32. Narudžbenica br. 298-18 od 30. studenog 2018.g. u iznosu od 11.500,00 kn za uređenje i proširenje biciklističke staze Selca, predio Srida, 2,5 km,
33. Narudžbenica br. 2-19 od 02. siječnja 2019.g. u iznosu od 13.500,00 kn za uređenje i proširenje biciklističke staze, Selca, predio Srida 3 km,
34. Narudžbenica br. 20-19 od 05. veljače 2019.g. u iznosu od 8.750,00 za usluge odvoza i prijevoza otpada prema pozivu komunalnog redarstva,
35. Narudžbenica br. 24-19 od 10. veljače 2019.g. u iznosu od 4.500,00 kn za usluge bagera, Selca, predio Lokanjac,
36. Narudžbenica br. 32-19 od 28. veljače 2019.g. u iznosu od 7.500,00 kn za usluge čišćenja deponija sv. Nikole i sanaciju pristupne ceste,
37. Narudžbenica br. 267-19 od 16. rujna 2019.g. u iznosu od 8.750,00 kn za sanaciju i čišćenje deponija Radonja, sv. Nikola, Kruška i Vitina Povlja,
38. Narudžbenica br. 271-19 od 20. rujna 2019.g. u iznosu od 35.000,00 kn za usluge rada stroja, iskopa i odvoza u arheološkom parku Bunje,
39. Narudžbenica br. 311-19 od 25. studenog 2019.g. u iznosu od 10.000,00 kn za uređenje i sanaciju divljeg deponija sv. Nikola-Radonja,
40. Narudžbenica br. 8-20 od 14. siječnja 2020.g. u iznosu od 3.000,00 za usluge skupljanja i odvoza otpada na području Sumartina i Povlje,
41. Narudžbenica br. 12-20 od 20. siječnja 2020.g. u iznosu od 6.750,00 za sanaciju ceste Put rapina i pripreme za betoniranje,
42. Narudžbenica broj 12-20 od 29. siječnja 2020.g. u iznosu od 6.150,00 kn za sanaciju i čišćenje odlagališta otpada Bunjiška te prijevoz smeća,
43. Narudžbenica br. 24-20 od 10. veljače 2020.g. u iznosu od 17.100,00 kn za uređenje protupožarne ceste Selački zaseoci,
44. Narudžbenica br. 29-20 od 28. veljače 2020.g. u iznosu od 2.900,00 kn za sanaciju odlagališta Bunjiška te uslugu prijevoza otpada,
45. Narudžbenica br.32-20 od 03. ožujka 2020.g. u iznosu od 3.000,00 kn za uređenje pristupne ceste Ob. Bulić, predio Lokanjac Selca,
46. Narudžbenica br. 47-20 od 06. travnja 2020.g. u iznosu od 8.500,00 kn za radove na uređenju i proširenju protupožarne ceste u zaseocima, predio Srida,
47. Narudžbenica br. 73-20 od 12. svibnja 2020.g. u iznosu od 5.400,00 kn za uređenje i pripreme za betoniranje Put Ružmarina-Visoka,
48. Narudžbenica br. 84-20 od 29. svibnja 2020.g. u iznosu od 1.800,00 kn za čišćenje i nasipavanje plaže Dramotinj u Povljima,
49. Narudžbenica br. 90-20 od 08. lipnja 2020.g. u iznosu od 7.500,00 kn za sanaciju ceste Povlja Tičja Luka, makadamski put 400 m,
50. Narudžbenica br. 111-20 od 01. srpnja 2020.g. u iznosu od 4.200,00 kn za pripremu za betoniranje ceste, Brujice- spoj s glavnom cestom,
51. Narudžbenica br. 136-20 od 20. srpnja 2020.g. u iznosu od 8.000,00 kn za sanaciju i uređenje ceste u zaseocima, naselje nadselo Weber,
52. Narudžbenica br. 154-20 od 10. kolovoza 2020.g. u iznosu od 27.300,00 kn za uslugu iskopa arheološkog nalazišta Bunje,
53. Narudžbenica br. 222-20 od 05. listopada 2020.g. u iznosu od 8.750,00 kn za sanaciju i pripremu za beton ceste u Selačkim zaseocima,
54. Narudžbenica br. 238-20 od 02. studenog 2020.g. u iznosu od 18.000,00 za sanaciju ceste prema sv. Nikoli i uređenje divljeg deponija Kruška,
55. Narudžbenica br. 269-20 od 07. prosinca 2020.g. u iznosu od 5.200,00 za uređenje i pripremu za beton dijela ceste Bunje Sumartin,
56. Narudžbenica br. 21-21 od 15. veljače 2021.g. u iznosu od 8.000,00 kn za sanaciju i uređenje ceste Županjci,
57. Narudžbenica br. 30-21 od 15. veljače 2021.g. u iznosu od 5.100,00 kn za sanaciju i uređenje ceste Novo selo-Bunje-arheolozi,
58. Narudžbenica br. 39-21 od 01. ožujka 2021.g. u iznosu od 9.000,00 za sanaciju odlagališta otpada Radonja i sanaciju pristupnog puta sv. Nikola,
59. Narudžbenica br. 46-21 od 05. ožujka 2021.g. u iznosu od 3.800,00 kn za sanaciju ceste Bunje Vejak i rad strojevima te odvoz materijala,
60. Narudžbenica br. 50-21 od 23. ožujka 2021.g. u iznosu od 4.500,00 kn za pripremu i uređenje puta Dočine Sumartin,
61. Narudžbenica br. 59-21 od 12. travnja 2021.g. u iznosu od 7.200,00 kn za pripremu za betoniranje ceste u Sumartinu, Put sv. Ante,
62. Narudžbenica br. 65-21 od 15. travnja 2021.g. u iznosu od 23.100,00 kn za uređenje ceste Počivale Sumartin i ceste A.K. Miočića,
63. Narudžbenica br. 72-21 od 26. travnja 2021.g. u iznosu od 13.500,00 kn za uređenje ceste put Blatina i uređenje ceste sv. Nikola,
64. Narudžbenica br. 80-21 od 03. svibnja 2021.g. u iznosu od 4.800,00 kn za uređenje ceste Dočine i nasipavanje tamponom i ravnanje,
65. Narudžbenica br. 95-21 od 25. svibnja 2021.g. u iznosu od 4.800,00 za sanaciju odlagališta otpada Trtor,
66. Narudžbenica br. 128-21 od 09. srpnja 2021.g. u iznosu od 70.000,00 kn za sanaciju i uređenje lokalne nerazvrstane ceste Put Rasotice Sumartin. Dužine 300 m,
67. Narudžbenica br. 156-21 od 14. rujna 2021.g. u iznosu od 10.000,00 kn za uređenje i pripremu beton dionice ceste Povlja Točinjak,
68. Narudžbenica br. 157-21 od 16. rujna 2021.g. u iznosu od 3.200,00 kn za uređenje i čišćenje deponija Kamenprag-Novo selo-zatvaranje i
69. Narudžbenica br. 241-21 od 13. prosinca 2021.g. u iznosu od 5.250,00 kn za čišćenje deponija Kruška i Radonja te sanaciju pristupnog puta.

Nadalje, dužnosnik je uz svoje očitovanje dostavio i analizu radova s obrtom „Koncul“ u kojoj je navedeno da je u 2015.g. Općina obrtu za odvoz otpada, obnavljanje poljskih puteva te održavanje komunalne infrastrukture ukupno isplatila 82.500,00 kn, u 2016.g. za održavanje poljskih puteva i komunalnu infrastrukturu iznos od 100.900,00 kn, u 2017.g. za održavanje poljskih puteva, komunalne infrastrukture te uređivanje arheološkog nalazišta iznos od 233.110,00 kn, u 2018.g. za uređenje arheološkog nalazišta, poljskih puteva i cesta, komunalnu infrastrukturu te odvoz smeća iznos od 188.500,00 kn, u 2019.g. za uređenje arheološkog nalazišta, poljskih puteva i cesta, komunalne infrastrukture te odvoza smeća iznos od 118.900,00 kn, u 2020.g. za uređenje poljskih puteva i cesta te odvoz smeća iznos od 115.500,00 kn te u 2021.g. za uređenje poljskih puteva i cesta te odvoz smeća iznos od 150.700,00 kn.

Člankom 3. stavkom 1. podstavkom 39. ZSSI-a propisano je da su gradonačelnici, općinski načelnici i njihovi zamjenici dužnosnici u smislu istog Zakona. Uvidom u registar dužnosnika kojeg ustrojava i vodi Povjerenstvo utvrđeno je da dužnosnik Ivan Marijančević obnašao dužnost općinskog načelnika Općine Selca u mandatu 2013.g.-2017.g. zatim u mandatu 2017.g.-2021.g. i ponovno od 21. svibnja 2021.g. Stoga je Ivan Marijančević povodom obnašanja navedene dužnosti obvezan postupati sukladno odredbama ZSSI-a.

Člankom 7. stavkom 1. podstavkom c) ZSSI-a koji određuje zabranjena djelovanja dužnosnika propisano je da je dužnosnicima zabranjeno zlouporabiti posebna prava dužnosnika koja proizlaze ili su potrebna za obavljanje dužnosti.

Člankom 5. stavkom 1. ZSSI-a propisano je da dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana.

Člankom 4. stavkom 2. propisano je da je član obitelji dužnosnika u smislu ovog Zakona bračni ili izvanbračni drug dužnosnika, njegovi srodnici po krvi u uspravnoj lozi, braća i sestre dužnosnika te posvojitelj, odnosno posvojenik dužnosnika. Stavkom 5. istoga članka propisano je da su povezane osobe u smislu ovog Zakona osobe navedene u stavku 2. ovog članka te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom.

Povjerenstvo je temeljem podataka od Ureda državne uprave u Splitsko-dalmatinskoj županiji, Matičnog ureda Supetar utvrdilo da su Ivan Marijančević i Petar Marijančević rođaci, točnije bratići po ocu.

Usporedbom OIB-a vlasnika obrta „Škarpelin“ i OIB-a Petra Marijančevića dobivenog iz Matica rođenih utvrđeno je da se radi o istoj osobi, odnosno da je vlasnik obrta „Škarpelin“ bratić dužnosnika.

Činjenicu srodstva dužnosnika Ivana Marijančevića i Petra Koncula Povjerenstvo je utvrdilo uvidom u Odluku Povjerenstva broj 711-I-1808-P-258/15-08-18 od 10. prosinca 2015.g. u kojoj je navedeno da se dužnosnik dopisom od 23. srpnja 2015.g. očitovao kako je Petar Koncul njegov krvni srodnik u četvrtom stupnju, odnosno bratić po majci.

Činjenicu srodništva s vlasnicima navedenih obrta potvrdio je i sam dužnosnik u svojem očitovanju od 16. ožujka 2022.g.

Povjerenstvo je radi provjere navoda iz prijave od Ureda za suzbijanje korupcije i organiziranog kriminaliteta, Odsjeka Split (u daljnjem tekstu: USKOK Split) zatražilo podatke je li pokrenut postupak po kaznenoj prijavi protiv dužnosnika Ivana Marijančevića vezano za poslovanje Općine Selca s obrtima „Škarpelin“ i „Koncul“ u vlasništvu bratića dužnosnika te ukoliko jest u kojoj je fazi.

USKOK Split odgovorio je na traženje Povjerenstva navodeći da nakon provedenog kriminalističkog istraživanja nisu utvrdili postojanje osnovane sumnje u počinjenje kaznenih djela iz nadležnosti USKOK-a. U prilogu očitovanja USKOK Split dostavio je dokaze pribavljene tijekom kriminalističkog istraživanja, a koji se odnose na Kartice poslovnih partnera Općine Selca za 2015.g., 2016.g., 2017.g. vezano za poslovanje s obrtom „Koncul“ kao i račune ispostavljene od strane navedenog obrta Općini Selca.

Povjerenstvo je od Općine Selca zatražilo podatke je li Općina Selca, od 2015.g. nadalje, a za vrijeme mandata dužnosnika Ivana Marijančevića, općinskog načelnika Općine Selca, stupila u bilo kakve poslovne odnose s obrtom Koncul, vl. Petar Koncul, Bračka Cesta 5, Selca i obrtom Škarpelin, vl. Pero Marijančević, Kala 7, Selca te ukoliko su navedeni poslovni odnosi postojali ili traju, koja je pravna osnova svakog pojedinog poslovnog odnosa, kad je poslovni odnos zasnovan i koliko je trajao, na temelju čije odluke je Općina Selca stupila u taj poslovni odnos i u kojem postupku je ta odluka donesena. Nadalje, zatražen je i podatak u slučaju da se radilo o poslovima nabave bagatelne vrijednosti (jednostavna nabava) radova/robe/usluga, na koji je način u svakom konkretnom slučaju pribavljena ponuda navedenog obrta (po javnom pozivu, po izravnom pozivu prema više ili samo jednom subjektu) i po kojoj pravnoj osnovi (odredbi općeg akta Općine Selca kojom je uređena jednostavna nabava) te koja je bila vrijednost nabave te kolika je pojedinačna i ukupna vrijednost svih ostvarenih poslova Općine Selca s navedenim obrtima u navedenom razdoblju.

Općina Selca dana 23. lipnja 2020.g. dostavila je očitovanje KLASA: 023-01/20-01/0008, URBROJ: 2104/07-03-01/20-02, navodeći da je Općina u razdoblju od 2015.-2020.g. povremeno stupala u poslovne odnose s oba obrta te da se radilo o uslugama tekućeg i investicijskog održavanja, uređenje poljskih i protupožarnih puteva, izgradnja manje zahtjevne (komunalne) infrastrukture, sanacija i čišćenja divljih odlagališta otpada i sl., a sve prema zahtjevima upućenima od strane komunalne službe. Nadalje, navodi se da je sva nabava izvršena u skladu s važećim Pravilnikom o provedbi postupaka jednostavne (bagatelne) nabave („Službeni glasnik Općine Selca“, broj 05/17).

Uvidom u dostavljene kartice poslovnih partnera za razdoblje od 2015.g. do 2020.g. Povjerenstvo je utvrdilo da je Općina Selca poslovala s obrtom „Škarpelin“ i „Koncul“ te da je na godišnjoj razini iznos svih poslova s obrtom „Koncul“ iznosio u 2015. g. 169.700,00 kn, u 2016.g. 111.650,00 kn, u 2017.g. 268.160,00 kn, u2018. g. 281.800,00 kn, u 2019.g. 134.600,00 kn te u 2020.g. 67.850,00 kn, a s obrtom „Škarpelin“ u 2015.g. 27.100,00 kn, u 2016.g. 21.900,00 kn, u 2017.g. 110.175,00 kn, u 2018.g. 9.000,00 kn, u 2019.g. 116.160,00 kn te u 2020.g. 37.500,00 kn.

Uvidom u Pravilnik o provedbi postupaka nabave bagatelne vrijednosti („Službeni glasnik Općine Selca“, broj 08/16) koji je donio općinski načelnik Ivan Marijančević utvrđeno je da je člankom 5. propisano da se nabava radova roba i usluga procijenjene vrijednosti manje od 100.000,00 kuna provodi izdavanjem narudžbenice ili zaključivanjem ugovora s jednim subjektom po vlastitom izboru te da narudžbenicu potpisuje općinski načelnik ili druga osoba koju ovlasti, a ugovor općinski načelnik.

Člankom 6. istog Pravilnika propisano je da pripremu i provedbu postupaka javne nabave bagatelne vrijednosti jednake ili veće od 100.000,00 kuna provode ovlašteni predstavnici naručitelja koje imenuje općinski načelnik te određuje njihove obveze i ovlasti u tom postupku.

Člankom 9. istog Pravilnika propisano je da postupke nabave jednake ili veće vrijednosti od 100.000,00 kuna, a manje od 200.000,00 kuna za nabavu robe i usluga, odnosno od 500.000,00 kuna za radove, naručitelj provodi pozivom na dostavu ponuda od najmanje tri gospodarska subjekta po vlastitom izboru.

Člankom 19. Pravilnika propisano je da narudžbenica obvezno sadrži podatke o vrsti roba/radova/usluga koje se nabavljaju uz detaljnu specifikaciju jedinica mjere, količina, jediničnih cijena te ukupnih cijena, roku i mjestu isporuke, načinu i roku plaćanja, gospodarskom subjektu, odnosno dobavljaču. Ugovor obvezno sadrži podatke o ugovornim stranama koje zaključuju ugovor, mjestu zaključenja ugovora, predmetu ugovora, cijeni, roku i ostalim bitnim sastojcima ugovora sukladno Zakonu o obveznim odnosima i drugim posebnim zakonima. Evidencija ugovora iz ovog članka vodi se u Jedinstvenom upravnom odjelu.

Uvidom u Pravilnik o provedbi postupaka jednostavne (bagatelne) nabave („Službeni glasnik Općine Selca“, broj 05/17) koji je donio općinski načelnik Ivan Marijančević utvrđeno je da je člankom 7. Pravilnika propisano da se nabava roba, usluga, provedbe projektnih natječaja i radova procijenjene vrijednosti manje od 100.000,00 kuna provodi izdavanjem narudžbenice ili sklapanjem ugovora s jednim gospodarskim subjektom po vlastitom izboru.

Člankom 8. istog pravilnika propisano je da postupak javne nabave procijenjene vrijednosti jednake ili veće od 100.000,00 kuna, a manje od 200.000,00 kuna za nabavu roba, usluga i provedbu projektnih natječaja odnosno manje od 500.000,00 kuna za radove, naručitelj provodi slanjem Poziva na dostavu ponude najmanje tri gospodarska subjekta po vlastitom izboru na dokaziv način.

Povjerenstvo ističe kako je iz narudžbenica dostavljenih uz očitovanje dužnosnika razvidno da je iste bez iznimke potpisivao općinski načelnik Ivan Marijančević.

Povjerenstvo je isto tako uočilo da je u dvije različite narudžbenice zavedene pod brojem. 12-20 od 20. siječnja 2020.g. i 12-20 od 29. siječnja 2020.g. obuhvaćeno više usluga, međutim, budući da ukupna vrijednost obuhvaćena narudžbenicom ne prelazi iznos od 100.000,00 kn Povjerenstvo navedeno nije uzelo u obzir prilikom utvrđivanja povrede.

Povjerenstvo ističe kako je odlukom broj 711-I-1808-P-258/15-08-18 od 10. prosinca 2015.g. dužnosniku Ivanu Marijančeviću utvrđena povreda članka 7. c) ZSSI-a budući da je isti donošenjem odluke o stupanju Općine Selca u poslovne odnose izravnom pogodbom s obrtom „Koncul“, u vlasništvu njegovog bratića, dužnosnik postupio protivno odredbama Upute za nabavu robe, usluga i radova do propisanih vrijednosti Općine Selca („Službeni glasnik Općine Selca“, broj 02/2014) te time zlouporabio posebna prava dužnosnika.

U obrazloženju navedene odluke, između ostalog, stoji kako je iz dostavljenih preslika narudžbenica i računa proizašlo da su određeni poslovi od strane Općine Selca definirani jednom narudžbenicom u cijelosti, a da je pritom za pojedine poslove u istoj narudžbenici ispostavilo više računa pojedinačne vrijednosti manje od 20.000,00 kuna, ali ukupne vrijednosti veće od 20.000,00 kuna budući da je člankom 10. Upute za bagatelnu javnu nabavu bilo propisano da je do 20.000,00 kuna dovoljno prikupiti samo jednu ponudu, dok je prema članku 11. istih uputa za bagatelnu nabavu od 20.000,00 do 70.000,00 kuna bilo potrebno prikupiti tri ponude.

Povjerenstvo ističe kako je donošenjem Pravilnika o provedbi postupaka nabave bagatelne vrijednosti („Službeni glasnik Općine Selca“, broj 08/16) i Pravilnika o provedbi postupaka jednostavne (bagatelne) nabave („Službeni glasnik Općine Selca“, broj 05/17) izvršena izmjena odredbi na način da se sada nabava roba, usluga, provedbe projektnih natječaja i radova procijenjene vrijednosti manje od 100.000,00 kuna provodi izdavanjem narudžbenice ili sklapanjem ugovora s jednim gospodarskim subjektom po vlastitom izboru, dok je ranijim propisom to bilo moguće samo do 20.000,00 kn vrijednosti nabave.

Stoga, Povjerenstvo ističe kako je dužnosnik, za razliku od postupka iz 2015..g., prilikom izbora gospodarskih subjekata ovoga puta postupao u skladu s važećim propisima o provođenju bagatelne javne nabave.

Međutim, Povjerenstvo ističe kako je dužnosnik kao gospodarske subjekte s kojima će sklapati navedene poslove po vlastitom izboru izabrao one subjekte koji se nalaze u vlasništvu njegovih bratića.

Pritom, Povjerenstvo ističe kako je u Odluci iz 2015.g. dužnosniku istaknulo da se u situacijama u kojima na području Općine postoji više subjekata koji mogu pružati istovjetne usluge, a dužnosnik se samostalno odluči za subjekte u vlasništvu njemu povezanih osoba, može osnovano smatrati da je privatni interes utjecao na njegovu nepristranost u obnašanju javne dužnosti.

Isto tako, Povjerenstvo ističe kako je dužnosnik s obzirom na utvrđenu povredu odredbi ZSSI-a iz 2015.g. koja se odnosi na identične okolnosti koje su predmetom odlučivanja u ovom postupku, mogao zatražiti mišljenje Povjerenstva koje bi mu dalo upute kako da izbjegne potencijalni sukob interesa odnosno dalo bi mu uputu da Općinskom vijeću deklarira povezanost s vlasnicima navedenih obrta, da se izuzme iz postupka dodjeljivanja navedenih poslova te da delegira potpisivanje narudžbenica na tadašnjeg zamjenika Općine Selca. Međutim, Povjerenstvo ističe kako je dužnosnik, umjesto opisanog postupanja, donio propise kojima je omogućio da, sada sukladno propisima, samostalno može odlučivati s kojim će subjektom Općina Selca stupiti u poslovni odnos, pritom diskrecijski izabirući obrte svojih bratića.

Unatoč navedenim mogućnostima koje su mu bile na raspolaganju, te okolnosti da je i u prethodnom razdoblju odlučivao o nastanku poslovnog odnosa sa obrtom „Koncul“ u vlasništvu svojeg bratića, povodom čega je Povjerenstvo vodilo postupak i utvrdilo povredu ZSSI-a te mu izreklo sankciju, dužnosnik je nastavio s istovjetnim postupanjem s dodatnim elementom da je odlučivao i o drugom obrtu „Škarpelin“ u vlasništvu svojeg drugog bratića.

Dužnosnik je ovlašten, sukladno odredbama Pravilnika o provedbi postupaka jednostavne (bagatelne) nabave, donositi odluke o stupanju u poslovni odnos Općine Selca s poslovnim subjektima, kada se radi o poslovnim odnosima manje vrijednosti, s obzirom da su mu te ovlasti dodijeljene Pravilnikom.

Međutim, kada donosi odluke o stupanju u poslovni odnos Općine Selca s poslovnim subjektima s kojima je interesno povezan, postupa suprotno svrsi njihove dodijele, jer ih koristi kako bi postigao korist za osobe s kojima je povezan u odnosu na koje ne može biti nepristran i objektivan u odlučivanju, a ne izvršava ih odlučujući o angažiranju poslovnih subjekata u javnom interesu. Stoga se u opisanoj situaciji radi o zlouporabi prava odlučivanja.

Slijedom navedenog, Povjerenstvo ističe kako je dužnosnik diskrecijskim odabirom obrta „Škarpelin“ u vlasništvu Petra Marijančevića, bratića dužnosnika i s obrta „Koncul“ u vlasništvu Petra Koncula, bratića dužnosnika, za obavljanje određenih poslova na području Općine Selca zloupotrijebio posebna prava dužnosnika i time počinio povredu članka 7. c) u vezi s člankom 5. stavkom 1. ZSSI-a.

Člankom 42. ZSSI-a propisane su sankcije koje se mogu izreći za povredu odredbi navedenog Zakona. Za povredu odredbi članka 7. c) ZSSI-a Povjerenstvo može izreći sankciju opomene, obustave isplate dijela neto mjesečne plaće i javno objavljivanje odluke Povjerenstva.

Kao okolnost koja upućuje na nužnost izricanja sankcije obustave isplate dijela neto mjesečne plaće dužnosnika kao teže vrste sankcije, Povjerenstvo je ocijenilo da je samostalnim postupanjem omogućio stjecanje sredstava proračuna kojim je pozvan odgovorno upravljati.

Člankom 44. stavkom 1. ZSSI-a propisano je da sankciju obustave isplate dijela neto mjesečne plaće Povjerenstvo izriče u iznosu od 2.000,00 do 40.000,00 kuna, vodeći računa o težini i posljedicama povrede Zakona.

Kao okolnost koja je utjecala na izricanje više sankcije unutar zakonom propisanog raspona, Povjerenstvo je uzelo u obzir okolnost da je dužnosnik angažirao dva poslovna subjekta u vlasništvu svojih bratića, kao i da je to činio tijekom duljeg razdoblja od preko pet godina, čime su isti stekli relativno veću imovinsku korist, a posebice okolnost da je u 2015.g. dužnosniku za povredu članka 7. c) već utvrđena povreda i izrečena sankcija u iznosu od 15.000,00 kn, obzirom da ponavljanje istovjetne povrede ZSSI-a nakon izricanja sankcije na dužnosnika očito nije imalo odvraćajući učinak.

Povjerenstvo stoga smatra da je za utvrđenu povredu ZSSI-a primjerena sankcija obustava isplate dijela neto plaće u iznosu od 15.000,00 kn, koja će trajati 10 mjeseci te će se izvršiti u 10 uzastopnih mjesečnih obroka, svaki u pojedinačnom iznosu od 1.500,00 kn.

Slijedom navedenog, Povjerenstvo je donijelo odluku kako je navedeno u izreci ovog akta.

PREDSJEDNICA POVJERENSTVA

Nataša Novaković, dipl.iur.

Uputa o pravnom lijeku:

Protiv odluke Povjerenstva može se pokrenuti upravni spor. Upravna tužba podnosi se nadležnom upravnom sudu u roku od 30 dana od dana dostave odluke Povjerenstva. Podnošenje tužbe nema odgodni učinak.

Dostaviti:

1. Dužnosnik Ivan Marijančević, osobnom dostavom

2. Na znanje prijavitelju

3. Objava na internetskoj stranici Povjerenstva

4. Pismohrana